सामग्री: इनमें से सात केंद्र सरकार में मंत्री हैं. हालाँकि त्यागपत्र 29 अक्तूबर के बाद लागू होगा. इसी दिन एलटीटीई के ख़िलाफ़ श्रीलंकाई
                  सेना के अभियान को रुकवाने के लिए द्रमुक सांसदों की ओर से दी गई समयसीमा ख़त्म हो रही है.
               

तमिलनाडु में यह मुद्दा लगातार ज़ोर पकड़ता जा रहा है. द्रविड़ पार्टियों की माँग है कि श्रीलंका सरकार तमिलों के ख़िलाफ़ हमले
                  रोक दे.
               


डीएमके ने इस मुद्दे पर भारत सरकार पर नरम रवैया अपनाने का आरोप लगाया है.
               

करुणानिधि को इस्तीफा सौंपने वाले केंद्रीय मंत्रियों में जहाजरानी मंत्री टीआर बालू, दूरसंचार मंत्री ए रजा, सामाजिक अधिकारिता
                  राज्यमंत्री सुबुलक्ष्मी जगदीशन, पर्यावरण राज्य मंत्री एस रघुपति, वित्ता राज्य मंत्री एसएस पलानीमणिकम, विधि राज्यमंत्री के
                  वेंकटपति और गृह राज्य मंत्री वी राधिका सेल्वी शामिल हैं. 
               

करुणानिधि की पुत्री और राज्यसभा सांसद कनीमोझी ने बुधवार को अपना इस्तीफा अपने पिता को सौंप दिया. राज्यसभा के तीन अन्य द्रमुक
                  सांसदों त्रिची एन शिवा, वसंती स्टानले और एए जिन्ना ने पार्टी प्रमुख को गुरुवार को अपना इस्तीफा पत्र सौंपा.
               

जिन अन्य सांसदों ने पार्टी अध्यक्ष को अपना इस्तीफा सौंपा उनमें सी कुप्पुसामी, केसी पलानीसामी, ईजी सुगावानम, एकेएस विजयन, एमएसके
                  भवानी, राजेंतिरन एकृष्णासामी और दनापाल वेणुगोपाल शामिल हैं. 
               

लोकसभा में डीएमके के 16 सांसद हैं लेकिन निलंबित सांसद दयानिधि मारन और द्रमुक के चुनाव चिन्ह पर लड़ने वाले इंडियन यूनियन मुस्लिम
                  लीग के सांसद खादर मोहिदीन अपना इस्तीफ़ा सौंपने के लिए पार्टी मुख्यालय पर नहीं आए.
               

\nपिछली सामग्री को संक्षेप में निम्नानुसार किया जा सकता है:
श्रीलंका में तमिलों पर हो रहे हमलों के विरोध में डीएमके के चौदह सांसदों ने शुक्रवार रात पार्टी अध्यक्ष और मुख्यमंत्री करुणानिधि
                     को इस्तीफ़ा सौंप दिया.